# Cseh László (úszó)

### A Wikipédiából, a szabad lexikonból.

Szerzett érmek
Úszás
Olimpiai játékok
Bronz | 2004 Athén | 400 m vegyes
Világbajnokságok
Arany | 2004 Montreál | 400 m vegyes
Ezüst | 2003 Barcelona | 400 m vegyes
Ezüst | 2004 Montreál | 200 m vegyes
Bronz | 2004 Montreál | 100 m hát
Európa bajnokságok
Arany | 2003 Dublin | 400 m vegyes
Arany | 2004 Madrid | 100 m hát
Arany | 2004 Bécs | 400 m vegyes
Arany | 2005 Trieszt | 100 m hát
Arany | 2005 Trieszt | 200 m vegyes
Arany | 2005 Trieszt | 400 m vegyes
Arany | 2006 Budapest | 200 m vegyes
Arany | 2006 Budapest | 400 m vegyes
Arany | 2006 Helsinki | 200 m vegyes
Ezüst | 2004 Bécs | 200 m vegyes
Ezüst | 2006 Budapest | 200 m hát
Ezüst | 2006 Helsinki | 400 m vegyes
Ezüst | 2006 Helsinki | 200 m pillangó
Bronz | 2004 Madrid | 4x100 m vegyesváltó
Bronz | 2004 Bécs | 100 m hát

Cseh László (Budapest, 1985. december 3.), világbajnok és kilencszeres Európa bajnok úszó. A jelenleg aktív férfi versenyúszók legsikeresebbike.

## [szerkesztés] Életút

Budapesten született, a Száva utcai általános iskolába járt, majd a Vörösmarty Gimnáziumban érettségizett. Korábban felmerült, hogy esetleg Amerikában folytatja tanulmányait, de végül maradt Magyarországon. A középiskola elvégzése után a Műszaki Egyetemre jelentkezett, ahol mérnök-informatika szakon tanul.

Édesapja idősebb Cseh László, a 60-as években kitűnő úszó volt, aki 1967-ben az Ifjúsági Európa bajnokságon 100 m pillangóúszásban első lett. A család Halásztelken lakik, ahol saját élelmiszer boltjuk van. Apuka László sportpályafutását egyengeti, anyuka a családi boltot vezeti.

Négy és fél éves korában tanult meg úszni, mindjárt a Spartacusban kezdett. A család régi barátja, Kiss Miklós tanította meg úszni. A nevelőedző régebben például Egerszegi Krisztina oktatója is volt.

Gyermekkorában kiderült, hogy asztmás. Ezért 11 éves korában a Törökbálinti Tüdőgyógyintézetben kezelték három hétig. Vizsgálatok szerint a tüdővolumene jóval kisebb versenytársainál, emiatt számára még nehezebb az úszás. 2001-ben egy térdsérülés nehezítette pályafutását, ami miatt hónapokig nem tudott edzeni. Hamar behozta a lemaradását, 2002-ben megszületett az első nemzetközi sikere is, a riesai rövidpályás Európa bajnokságon bronzérmes lett 400 méter vegyes úszásban. Innentől kezdve folyamatosan jó eredményeket ér el, szinte nincs olyan nemzetközi verseny, ahonnan ne éremmel érkezne haza.

2004-ben az athéni olimpiára, mint az egyik fő éremesélyes készült, ám egy baleset keresztül húzta számítását. Július végén, néhány héttel az olimpia előtt, a Balatoni edzőtáborban egy lépcsőn megcsúszott, és eltörte a jobb lábfejét. Emiatt napokig a Sportkórházban feküdt, műtéteket hajtottak rajta végre. Aránylag hamar felépült, de az edzések kimaradása miatt komoly hátrányt szenvedett. Az olimpián állapotához képest így is kitűnő eredményeket ért el, egy bronzérmmel illetve egy 4., 6. és egy 7. helyezéssel fejezte be a versenyeket.

Fő száma korábban a hátúszás és a vegyes volt. Újabban a hát helyett inkább pillangó úszásban indul. Legfőbb versenytársa az amerikai Michael Phelps, aki jelenleg a legeredményesebb vegyesúszó.

Cseh jelenleg (2006-ban) a magyar úszó válogatott legjobbja, aki nemzetközi versenyeken – ha a formáját hozza – elsősorban a vegyes számokban a legfőbb esélyes. Méltó követője a vegyesúszás korábbi hazai bajnokainak: Hargitay Andrásnak, Darnyi Tamásnak és Czene Attilának.

Pályafutásától kezdve a Spartacus versenyzője. Az úszószakosztály 2005. eleji kiválása óta a Kőbánya SC úszója. Edzői Turi György és Nemes Zoltán.

## [szerkesztés] Jelentősebb eredményei

2003

- Barcelona VB – 400 m vegyes – 2. hely (4:10.79)
- Dublin rövidpályás EB – 400 m vegyes – Európa-bajnok (4:04.10)
- Dublin rövidpályás EB – 100 m hát – 5. hely (52.39)
- Dublin rövidpályás EB – 200 m hát – 6. hely (1:53.42)

2004

- Athén Olimpia – 400 m vegyes – 3. hely
- Athén Olimpia – 200 m vegyes – 4. hely
- Athén Olimpia – 100 m hát – 6. hely
- Athén Olimpia – 4x100 m vegyesváltó – 7. hely
- Madrid EB - 100 m hát – Európa-bajnok
- Madrid EB – 4x100 m vegyesváltó – 3. hely
- Madrid EB - 200 m pillangó – 5. hely
- Bécs rövidpályás EB – 400 m vegyes – Európa-bajnok (4:03.96)
- Bécs rövidpályás EB – 200 m vegyes – 2. hely (1:55.36)
- Bécs rövidpályás EB – 100 m hát – 3. hely (52.09)

2005

- Montreál VB - 400 m vegyes – Világbajnok (4:09.63)
- Montreál VB - 200 m vegyes – 2. hely (1:57.61)
- Montreál VB - 100 m hát – 3. hely (54.27)
- Trieszt rövidpályás EB – 100 m hát – Európa-bajnok (51.29)
- Trieszt rövidpályás EB – 200 m vegyes – Európa-bajnok (1:53.46)
- Trieszt rövidpályás EB – 400 m vegyes – Európa-bajnok (4:00.37)

2006

- Budapest EB – 200 m hát – 2. hely (1:56.69)
- Budapest EB – 200 m vegyes – Európa-bajnok (1:58.17)
- Budapest EB – 400 m vegyes – Európa-bajnok (4:09.86)
- Helsinki rövidpályás EB – 200 m vegyes – Európa-bajnok (1:54.43)
- Helsinki rövidpályás EB – 400 m vegyes – 2. hely (4:03.39)
- Helsinki rövidpályás EB – 200 m pillangó – 2. hely (1:53.08)

Továbbá

- Európa-csúcs tartó 400 vegyesen (4:09.86)
- Európa-csúcs tartó 200 vegyesen (1:58.17)
- Rövidpályás Európa-csúcs tartó 200 vegyes (1:53.46)
- Rövidpályás Európa- és Világcsúcs tartó 400 vegyes (4:00.37)

- Ifjúsági Európa bajnok 400 m vegyes
- Ifjúsági Európa bajnok 100 m hát
- Ifjúsági Európa bajnok 200 m hát
- Ifjúsági Európa bajnok 4x100 m vegyesváltó
- Sokszoros magyar bajnok
- Sokszoros magyar csúcstartó

## [szerkesztés] Elismerések

- 2003 - Év férfi sportolója 2. hely
- 2003 - Az év ifjúsági sportolója
- 2005 - Az év legjobb magyar férfi úszó sportolója
- 2005 - Év férfi sportolója 2. hely
- 2005 - A Swimming World magazin szerint az Év európai férfi úszó sportolója
- 2006 - Az év legjobb magyar férfi úszó sportolója
- 2006 - Az év sportolója (férfiak kategória)

## [szerkesztés] Érdekességek

- Fontosabb versenyek előtt, a bajnokság előtti napon teljesen leborotváltatja a haját, és teljesen kopaszon jelenik meg a rajtkövön.
- Hobbijai: fényképezés, DVD film nézés, számítógépezés.
- Sportoló példaképe Darnyi Tamás.

## [szerkesztés] Források

- Hivatalos honlap
- Kataca honlap - sajtócikkek összefoglalója
- Fan site
- Swinrankings.net – Cseh László egyéni csúcsai

A lap eredeti címe "http://hu.wikipedia.org../../../c/s/e/Cseh_L%C3%A1szl%C3%B3_%28%C3%BAsz%C3%B3%29_bcfe.html"

Kategória: Magyar úszók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- Nederlands
- Svenska